Aqua Laguna

Aqua Laguna on hervottoman korkuinen tsunami, joka kiusaa yksinoikeudella Grand Linella sijaitsevaa Water Seveniä. Vuosittaiset tsunamit syntyvät siitä, kun Läskien kerhon jäsenet pudotetaan kuorma-autosta mereen heidän kerhotilojensa viereiseltä kielekkeeltä. Tästä outoa tekee sen, että joukossa on pirunmarjaväkeä, jotka todennäköisesti hukkuvat turhalta vaikuttavan aktiviteetin yhteydessä.
Aqua Laguna on niin mittava, että se on niellyt ajan saatossa yli puolet Water Sevenin pinta-alasta. Sopeutuakseen Aqua Lagunan uhkaan, on Water 7 täynnä tarpeettomasti kulkua hankaloittavia vesikanavia sekä vetisiä herkkuja, kuten vesivesikinkkua.
== FIGHT! ==
Siinä missä kokonainen kaupunki on tyytynyt surkeaan kohtaloonsa tulla ajan myötä nielaistuksi kokonaan Aqua Lagunan toimesta, saivat Luffy ja Zoro yhteishyökkäyksellään aikaiseksi merijunan mentävän aukon ja pelastuivat naarmuitta. Tämä on selvä todiste siitä, että saaren väki ei tsemppaa tarpeeksi.
Koska Olkihattupiraatit selvisivät niin vaivatta tsunamista, on heillä sen perusteella täydet oikeudet kannustaa vähempiarvoisia sivuhahmoja taistelemaan Aqua Lagunaa vastaan. Olkihatut eivät kuitenkaan ymmärrä, että he ovat plot armorin suojelemia, jonka vuoksi he eivät edes halutessaan voi uneksia siitä, miten suuri uhka tsunami oikeasti on. Heillä on ylipäätänsä hyvin lapsellinen suhtautuminen tsunameihin, virnuillen ja hymyillen uhreja kannustavassa julisteessa, jossa he mainostavat ohella omia oheistuotteitaan.
Category:Termit
Category:Luonnonilmiöt